《次韵答龚渭臣》
清代·陈恭尹

七十馀生渐有涯，长绳何计系奔曦。犹能鼓枻沧浪外，不厌逢君唱和迟。

海鸟化来知大翼，须眉渐觉愧男儿。东风共醉屠苏酒，俯仰江楼极二仪。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。